b'\n_START_ARTICLE_\nBloga akis\n_START_SECTION_\nTurinys\n_START_PARAGRAPH_\n\xe2\x80\x9eNelaim\xc4\x97s plaukas\xe2\x80\x9c_NEWLINE_Altomar\xc4\x97 Seka nor\xc4\x97jo \xc4\xafsigyti i\xc5\xa1sikraustan\xc4\x8dio kaimyno \xe2\x80\x93 ginekologo but\xc4\x85, ta\xc4\x8diau \xc5\xa1is parduoda j\xc4\xaf pigiau paslaptingam ponui Markelai su \xc5\xbemona. Po keleto nelaimi\xc5\xb3 Altomar\xc4\x97 pradeda \xc4\xaftarti, kad naujasis kaimynas turi antgamtini\xc5\xb3 gali\xc5\xb3 ir specialiai jam kenkia (j\xc4\xaf aplanko mokes\xc4\x8di\xc5\xb3 inspekcija, banke i\xc5\xa1lau\xc5\xbeiamas vienintelis jo seifas ir kita). Policija jam niekuo negali pad\xc4\x97ti, tod\xc4\x97l jis kreipiasi pagalbos \xc4\xaf mag\xc4\x85, kuris parei\xc5\xa1kia, kad pad\xc4\x97t\xc4\xaf galima i\xc5\xa1taisyti tik jei pavyks gauti Markelos kr\xc5\xabtin\xc4\x97s plauk\xc4\x85. Altomar\xc4\x97 pasikvie\xc4\x8dia kaimynus \xc4\xaf sve\xc4\x8dius ir \xc4\xaf vyn\xc4\x85 \xc4\xafmai\xc5\xa1o migdom\xc5\xb3j\xc5\xb3. Markela u\xc5\xbemiega, ta\xc4\x8diau visus planus sugriauna jo \xe2\x80\x93\xc5\xbemona Liudovika, pajutusi aistr\xc4\x85 Altomarei. Kuomet jam pavyksta i\xc5\xa1tr\xc5\xabkti, su analogi\xc5\xa1kais ketinimais pasirodo aerobikos trener\xc4\x97 Helena, ta\xc4\x8diau po eil\xc4\x97s nesusipratim\xc5\xb3 jam vis tik pavyksta i\xc5\xa1rauti reikiam\xc4\x85 plauk\xc4\x85._NEWLINE_\xe2\x80\x9eMagas\xe2\x80\x9c_NEWLINE_Gasparui niekaip nesiseka tinkamai rengti savo magijos pasirodym\xc5\xb3, nuo jo nusisuka ir \xc5\xbei\xc5\xabrovai, ir prodiuseris. Galiausiai jis patenka pas sen\xc4\x85 ragan\xc4\x85, kuri, davusi jam i\xc5\xa1gerti speciali paruo\xc5\xa1to g\xc4\x97rimo, suteikia jam tikr\xc5\xb3 magi\xc5\xa1k\xc5\xb3 gali\xc5\xb3. Gasparas pradeda jomis naudotis ir netrunka i\xc5\xa1gars\xc4\x97ti, o buv\xc4\x99s prodiuseris pasi\xc5\xablo jam pelning\xc4\x85 sand\xc4\x97r\xc4\xaf \xe2\x80\x93 dvikov\xc4\x85 televizijoje su garsiausiu \xc5\xa1alies magu Silvanu. Gasparas sutinka, ta\xc4\x8diau tuo metu mir\xc5\xa1ta senoji ragana ir jis nebetenka tur\xc4\x97t\xc5\xb3 gali\xc5\xb3. Televizijos transliuojamoje dvikovoje Gasparas priverstas pasikliauti savo prodiuserio suktumu, tik\xc4\x97damasis, kad \xc5\xbei\xc5\xabrovai nesupras, jog jis suk\xc4\x8diauja...'